CELEX: 62021TN0328
Language: et
Date: 2021-06-09 00:00:00
Title: Kohtuasi T-328/21: 9. juunil 2021 esitatud hagi – Airoldi Metalli versus komisjon

9.8.2021   
            
            
               ET
            
            
               Euroopa Liidu Teataja
            
            
               C 320/43
            
         
      9. juunil 2021 esitatud hagi – Airoldi Metalli versus komisjon
      (Kohtuasi T-328/21)
      (2021/C 320/49)
      Kohtumenetluse keel: inglise
      
         Pooled
      
      
         Hageja: Airoldi Metalli SpA (Molteno, Itaalia) (esindajad: advokaadid M. Campa, M. Pirovano, D. Rovetta, G. Pandey, P. Gjørtler ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 29. märtsi 2021. aasta rakendusmäärus (EL) 2021/546 millega kehtestatakse Hiina Rahvavabariigist pärit pressitud alumiiniumi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (1);
               
            
                  —
               
               
                  jätta komisjoni kohtukulud tema enda kanda ja mõista temalt välja hageja kohtukulud käesolevas menetluses.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  —
               
               
                  Esimene väide, et on rikutud poolte võrdsuse põhimõtet ja hea halduse põhimõtet, tehtud ilmne hindamisviga ning rikutud hageja kaitseõigusi ja õigust teavitamisele.
               
            
                  —
               
               
                  Teine väide, et komisjon on teinud ilmse hindamisvea kahju ja põhjusliku seose kindlaks määramisel seoses metoodika, andmete ja kohaldatud menetlusega, ning rikkunud Euroopa Parlamendi ja nõukogu 8. juuni 2016. aasta määruse (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed („alusmäärus“) (2) artiklit 3.
               
            
                  —
               
               
                  Kolmas väide, et on rikutud alusmääruse artikli 1 lõiget 2 ja artikli 5 lõiget 2, kuna asjaomane toode oli valesti määratletud.
               
            
                  —
               
               
                  Neljas väide, et on rikutud alusmääruse artikli 1 lõiget 2 ja artiklit 3 ning tehtud ilmne hindamisviga seoses asjaomase toote ulatusega ja seoses kõnealusest riigist pärineva impordi hindamisega, et analüüsida kahju ja põhjuslikku seost (CN-kood 7610 90 90).
               
            
                  —
               
               
                  Viies väide, et on rikutud alusmääruse artikli 2 lõike 6 punkti a, kuna komisjon on valesti valinud „sobiva esindusriigi“.
               
            
                  —
               
               
                  Kuues väide, et on rikutud alusmääruse artikli 2 lõike 6 punkti a seoses selle aruande õigusliku staatusega, millega komisjon tuvastab olulised turumoonutused teatud riigis või selle riigi teatud sektoris. Hageja väidab, et on rikutud määrust nr 1/1958, millega määratakse kindlaks Euroopa Majandusühenduses kasutatavad keeled (3) ja tema põhiõigusi, kuna ta ei saanud viidatud aruannet itaalia keeles.
               
            
         (1)  ELT 2021 L 109, lk 1.
      
         (2)  ELT 2016 L 176, lk 21.
      
         (3)  EÜT 1958, nr 17, lk 385; ELT eriväljaanne 01/01, lk 3.